কৰিমগঞ্জ জিলাত থকা সীমান্ত সুৰক্ষা বল (বি এছ এফ)ৰ শিবিৰত দেওবাৰে এজন জোৱানে আত্মহত্যা কৰাক লৈ অঞ্চলটোত তীব্ৰ চাঞ্চল্যৰ সৃষ্টি হৈছে।
এই ঘটনাটো সংঘটিত হৈছে কৰিমগঞ্জস্থিত বি এছ এফৰ ৭ নং বেটেলিয়নৰ শিবিৰত।
আত্মহত্যা কৰা জোৱানজন উত্তৰ প্ৰদেশৰ গাজিয়াবাদৰ বিনোদ কুমাৰ গুপ্তা (৪০) বুলি জানিব পৰা গৈছে। জোৱানজন ভাৰত-বাংলাদেশ সীমান্তত নিয়োজিত হৈ আছিল।
ঘটনা সন্দৰ্ভত শিবিৰটোৰ ডেপুটি কমান্ডেণ্টে জানিবলৈ দি কয় যে জোৱানজনে এডাল গছত চিপ লৈ আত্মহত্যা কৰা বুলি জনাৰ পিছতেই স্থানীয় আৰক্ষীক খবৰ দিয়া হয়।
ঘটনাৰ খবৰ পোৱাৰ পিছতেই কৰিমগঞ্জ আৰক্ষী থানাৰ লোক উপস্থিত হৈ মৃতদেহ উদ্ধাৰ কৰি কৰিমগঞ্জ অসামৰিক চিকিৎসালয়লৈ মৰণোত্তৰ পৰীক্ষাৰ বাবে প্ৰেৰণ কৰে বুলি জানিব পৰা যায়।
এই সন্দৰ্ভত আৰক্ষীয়ে কয় যে আমি কোনো ধৰণৰ চুইচাইড নোট উদ্ধাৰ কৰা নাই আৰু তদন্ত অব্যাহত আছে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
